Užívanie Desloratadínu v tehotenstve.
Dobrý deň som v 6 týždni tehotenstva, užívam na alergiu dlhé roky Desloratadin v letáku som našla , že sa preventívne odporúča ich vysadenie v tehotenstve a počas dojčenia vôbec neužívať alebo užívať ale nedojčiť. Alergológ mi povedal , že to môžem a keď mu neverím ostanem bez liečby .
Dobrý deň,
ďakujeme za Vašu otázku.
Liek Desloratadin Actavis obsahuje účinnú látku dezloratadín. Veľké množstvo údajov u tehotných žien nepoukazuje na negatívny vplyv dezloratadínu na plod. U tehotných žien sa z etických dôvodov nevykonávajú klinické skúšky liekov a lekár predpisuje lieky na základe skúseností z praxe a zváženia prínosu liečby a možných rizík z nej vyplývajúcich. Z toho dôvodu je vhodné dodržať liečebné odporúčania lekára, ktorému je známy Váš zdravotný stav.
Prajem Vám pekný deň.
S pozdravom
PharmDr. Patrícia Čečková